Imigrantska priča
Kongres ukinuo "udovičku kaznu" koja je pogadjala muškarce i žene koji su u ovu zemlju ušli sasvim legalno, ali su bivali deportovani j
Rosserritta Robinson imala je samo 24 godine kad je u Ameriku došla sa Jamajke. Radila je na recepciji jednog hotela, i to je upoznala Louisa Robinsona, zaljubila se i udala za njega. Osam mjeseci kasnije, njen muž je bio jedan od putnika na feribotu za Staten Island. Vraćao se kući sa posla, kad je feribot udario u dok. Louis Robinson je tada poginuo, zajedno sa još deset osoba na tom brodu. Dok je još bila u žalosti, doživjela je drugi šok" Njena prijava za stalni boravak u Americi je jednostavno odbijena, premda je njen pokojni muž ispunio sve potrebne obrasce kao njen sponzor. Zakon je nalagao da bračni par mora provesti u braku najmanje 2 godine da bi jedan od supružnika mogao biti u razmatranju za dobijanje boravka. U pomoć joj je priskočio advokat specijaliziran za imigrantska pitanja, Jeffrey Feibloom, koji je u njeno ime tužio Ministarstvo za unutrašnju sigurnost. Nakon pet godina presuda i žalbi po raznim sudovima, gospodja Robinson je dobila ovaj slučaj. U oktobru je Senat donio odluku kojom se ukida takozvana "udovička kazna". Prema navodima grupe Preživjeli supružnici protiv deportacija, koja se bavi zaštitom tih ljudi, ovom je odlukom odmah direktno spašeno više od 200 udovica i udovaca koji su očekivali deportaciju zbog toga što im je bračni partner umro. Za gospodju Robinson je ovo bila dugotrajna borba, ali su se svi napori isplatili. Ona sad ima zakazan termin u Imigracijskoj službi, gdje će njena prijava za dobijanje stalnog boravka biti ponovo razmatrana u svjetlu novog zakona.